**ZAPISNIK**

 **S 1. KONSTITUIRAJUĆE SJEDNICE**

**OPĆINSKOG VIJEĆA OPĆINE TOMPOJEVCI**

održane 28. svibnja 2025. godine u zgradi Općine Tompojevci (vijećnica),

Tompojevci, A.G. Matoša 9, s početkom u 13,00 sati

Sjednicu je otvorila Kata Cvitković pročelnica Jedinstvenog upravnog odjela Općine Tompojevci, osoba ovlaštena za sazivanje i vođenje konstituirajuće sjednice do određivanja prvog izabranog člana s kandidacijske liste koja je dobila najviše glasova.

Intonirana je hrvatska himna „ Lijepa naša domovina“, te je minutom šutnje odana počast svim poginulim Hrvatskim braniteljima i civilnim žrtvama Domovinskog rata.

Pročelnica pozdravlja sve nazočne, upućuje čestitke novoizabranim vijećnicima, općinskom načelniku Milanu Grubaču i zamjeniku općinskog načelnika iz reda pripadnika rusinske nacionalne manjine Slavku Ždinjaku. na povjerenju koje su dobili od građana, te je svima zaželjela puno uspjeha u daljnjem radu.

Budući da je za rad potrebna nazočnost natpolovičnog broja vijećnika, izvršila je prozivku izabranih vijećnika prema objavljenim rezultatima izbora Općinskog izbornog povjerenstva Općine Tompojevci.

Nakon izvršene prozivke utvrdila je da su na sjednici od 9 izabranih vijećnika nazočni svi vijećnici i to: Ivan Štefanac, Marko Penavić, Robert Mesaroš, Sanela Potočki, Matea Floršić,, Matija Vorgić, Martino Bataković i Mijo Horvatović umjesto Milana Grubača općinskog načelnika, te da su ostvareni uvjeti za konstituiranje Općinskog vijeća i donošenje pravovaljanih odluka.

Ostali nazočni na sjednici: Milan Grubač, Općinski načelnik Općine Tompojevci; Slavko Ždinjak, zamjenik Općinskog načelnika Općine Tompojevci iz reda pripadnika rusinske nacionalne manjine; Kata Cvitković, pročelnica JUO; Melita Bitunjac referent – administrativni tajnik; Damir Hećimović komunalni i poljoprivredni redar; Tomislav Rušnov, domar; Marijeta Bučko referent- voditelj projekta „Zaželi i ostani na svom“ i Terezija Petričević, referent – administrator projekta „Zaželi i ostani na svom“.

Nakon toga slijede aktivnosti po utvrđenom dnevnom redu iz poziva za konstituirajuću sjednicu.

**D N E V N I R E D**

1. Izbor Mandatne komisije.

2. Izvješće Mandatne komisije i verifikacija mandata članova Općinskog vijeća

- utvrđivanje člana Općinskog vijeća koji će predsjedavati sjednicom do izbora

 predsjednika Općinskog vijeća

- svečana prisega članova Općinskog vijeća.

3. Izbor Odbora za izbor i imenovanje.

4. Izbor predsjednika i potpredsjednika Općinskog vijeća.

**Točka 1.**

**Izbor Mandatne komisije**

Prema Poslovniku Općinskog vijeća OT Mandatnu komisiju čini predsjednik i dva člana.

Pročelnica je obavijestila nazočne članove, da je zaprimljen jedan pisani prijedloga od strane grupe vijećnika za članove Mandatne komisije i to sa potpisom dovoljnog broja članova vijeća ( 4 vijećnika). Pročitala je gore navedeni pisani prijedlog za članove Mandatne komisije.

Kako drugih prijedloga nije bilo isti je dala na glasovanje. Nakon provedenog glasovanja konstatirala je, da je sa 9 glasova ZA, odnosno jednoglasno donijeta slijedeća:

ODLUKA

o izboru Mandatne komisije

1. U Mandatnu komisiju izabrani su:

* Marko Penavić, predsjednik
* Sanela Potočki, članica
* Robert Mesaroš, član
1. Ova Odluka stupa na snagu danom donošenja i objavit će se u „Službenom vjesniku“ Vukovarsko-srijemske županije.

**Točka 2.**

**Izvješće Mandatne komisije i verifikacija mandata članova Općinskog vijeća**

**- utvrđivanje člana Općinskog vijeća koji će predsjedavati sjednicom do izbora**

**predsjednika Općinskog vijeća**

**- svečana prisega članova Općinskog vijeća.**

Pročelnica Kata Cvitković poziva Mandatnu komisiju da podnese Izvješće.

Predsjednik Mandatne komisije Marko Penavić podnosi Izvješće o provedenim izborima za članove Općinskog vijeća Općine Tompojevci koji su održani 18. svibnja 2025. godine u tekstu koji čini sastavni dio ovog zapisnika.

Prima se na znanje Izvješće Mandatne komisije, te je time verificiran mandat članovima Općinskog vijeća.

Nakon verifikacije mandata članova Općinskog vijeća, utvrđeno je da je prvi izabrani član s kandidacijske liste koja je dobila najviše glasova Milan Grubač općinski načelnik, a kako je on izabran na nespojivu dužnost sjednicom će do izbora predsjednika predsjedati slijedeći izabrani član s iste kandidacijske liste, a to je Ivan Štefanac, te ga pročelnica poziva da preuzme daljnje vođenje sjednice.

Predsjedatelj Ivan Štefanac poziva izabrane vijećnike na davanje svečane prisege. Potom naglas čita tekst svečane prisege, a vijećnici pojedinačno izgovaraju riječ „prisežem“ i potpisuju tekst prisege.

**Točka 3.**

**Izbor Odbora za izbor i imenovanje**

Prema Poslovniku Općinskog vijeća Odbor za izbor i imenovanje čini predsjednik i četiri člana.

Predsjedatelj Ivan Štefanac je obavijestilo članove Općinskog vijeća, da je zaprimljen jedan pisani prijedloga od grupe vijećnika ( 4 vijećnika) za članove Odbora za izbor i imenovanje

(pročitao je prijedlog). Kako drugih prijedloga nije bilo isti je dao na glasovanje.

Nakon provedenog glasovanja konstatirao je, da je sa 9 glasova ZA, odnosno jednoglasno donijeta:

ODLUKA

o izboru Odbora za izbor i imenovanje

1. U Odbor za izbor i imenovanje izabrani su:

1. Matea Floršić, predsjednica
2. Sanela Potočki, članica
3. Robert Mesaroš, član
4. Dolores Lajko, članica
5. Ivan Štefanac, član

2. Ova odluka stupa na snagu danom donošenja i objavit će se u „Službenom vjesniku“ vukovarsko-srijemske županije.

**Točka 4.**

**Izbor predsjednika i potpredsjednika Općinskog vijeća Općine Tompojevci**

* *Izbor predsjednika Općinskog vijeća*

Predsjedatelj je obavijestio članove Općinskog vijeća, da je zaprimljen jedan pisani prijedlog od grupe vijećnika za predsjednika Općinskog vijeća i to sa potpisom dovoljnog broja članova vijeća ( 4 vijećnika) za predsjednika Općinskog vijeća, a to je Ivan Štefanac.

Kako drugih prijedloga nije bilo isti je dao na glasovanje. Nakon provedenog glasovanja konstatirao je, da je sa 9 glasova ZA, odnosno jednoglasno donijeta:

O D L U K A

o izboru predsjednika Općinskog vijeća Općine Tompojevci

1. Za predsjednika Općinskog vijeća Općine Tompojevci izabran je IVAN ŠTEFANAC.

2. Ova odluka stupa na snagu danom donošenja i objavit će se u «Službenom vjesniku» Vukovarsko-srijemske županije.

Predsjedatelj utvrđuje da je izborom predsjednika, Općinsko vijeće Općine Tompojevci konstituirano.

* *Izbor potpredsjednika Općinskog vijeća*

Vođenje sjednice nastavlja Ivan Štefanac, novoizabrani predsjednik Općinskog vijeća koji zahvaljuje na izboru, čestita izabranim vijećnicima i općinskom načelniku i zamjeniku općinskog načelnika iz reda pripadnika rusinske nacionalne manjine.

Predsjednik Ivan Štefanac je obavijestio članove Općinskog vijeća, da je zaprimljen jedan pisani prijedlog od grupe vijećnika za potpredsjednika Općinskog vijeća i to sa potpisom dovoljnog broja članova vijeća ( 4 vijećnika) za potpredsjednika Općinskog vijeća, a to je Dolores Lajko. Kako drugih prijedloga nije bilo isti je dao na glasovanje.

Nakon provedenog glasovanja konstatirao je, da je sa 9 glasova ZA, odnosno jednoglasno donijeta:

O D L U K A

o izboru potpredsjednice Općinskog vijeća Općine Tompojevci

1. Za potpredsjednicu Općinskog vijeća Općine Tompojevci izabrana je DOLORES LAJKO.

2. Ova odluka stupa na snagu danom donošenja i objavit će se u «Službenom vjesniku» Vukovarsko-srijemske županije.

Na kraju sjednice nazočnima se obratio općinski načelnik Milan Grubač koji je novoizabranim vijećnicima i Slavku Ždinjaku, zamjeniku općinskog načelnika iz reda pripadnika rusinske nacionalne manjine čestitao na izboru i zaželio puno uspjeha u daljnjem zajedničkom radu.

Matija Vorgić iznosi prijedlog ukoliko je moguće da se sjednice Općinskog vijeća održavaju nakon radnog vremena.

Predsjednik Općinskog vijeća zaključuje konstituirajuću sjednicu Općinskog vijeća Općine Tompojevci u 13,20 sati.

KLASA: 024-01/25-02/04

URBROJ: 2196-26-02-25-2

Tompojevci, 28. svibanj 2025.

PROČELNICA JEDINSTVENOG UPRAVNOG ODJELA

 Kata Cvitković

PREDSJEDATELJ

 Ivan Štefanac



 PREDSJEDNIK OPĆINSKOG VIJEĆA

 Ivan Štefanac

 

Zapisnik sastavila:

PROČELNICA JEDINSTVENOG

UPRAVNOG ODJELA

Kata Cvitković